**Obavijest o pregledu djece prije upisa u I. razred osnovne škole za školsku godinu 2022./2023. i upisu djece u I. razred osnovne škole za školsku godinu 2022./2023.**

Temeljem članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (Narodne novine 67/14. i 63/20), Sisačko-moslavačka županija, Upravni odjel za obrazovanje, kulturu, šport, mlade i civilno društvo

**OBAVJEŠTAVA**

roditelje/ skrbnike/ staratelje djece (u daljnjem tekstu: roditelj) o pregledu djece prije upisa u I. razred osnovne škole i upisu djece u I. razred osnovne škole za školsku godinu 2022./2023

**Pregled djece prije upisa u I. razred osnovne škole obavljat će se prema niže objavljenom rasporedu.**

**Upis djece u I. razred osnovne škole obavljat će se**

**1., 2. i 3., lipnja 2022. godine**

u matičnim školama i područnim razrednim odjelima prema mjestu prebivališta, odnosno prijavljenog boravišta djeteta, te upisnog područja kojem dijete pripada, a koje je u skladu s mrežom osnovnih škola na području Sisačko-moslavačke županije.

 U l. razred obveznog osnovnog obrazovanja **upisuju se djeca koja do l. travnja 2022.** **godine imaju navršenih šest godina života, odnosno djeca rođena u razdoblju od 1 . travnja 2015. do 31. ožujka 2016. godine.**

 Školski obveznici se upisuju u osnovnu školu prema upisnom području, koje se određuje temeljem prebivališta, odnosno prijavljenog boravišta djeteta (mreža škola). Prije upisa u prvi razred osnovne škole potrebno je provesti postupak utvrđivanja psihofizičkog stanja djece dorasle za upis u osnovnu školu.

 **Prijevremeni upis** u prvi razred svoga djeteta može zatražiti roditelj za dijete koje će do kraja 2022. godine navršiti šest godina života. Zahtjev (Obrazac 6.) se podnosi Sisačko-moslavačkoj županiji, Upravnom odjelu za obrazovanje, kulturu, šport, mlade i civilno društvo, najkasnije do 31. ožujka 2022. godine. Po uredno podnesenom zahtjevu nadležni Upravni odjel će uvrstiti dijete na popis djece za osnovnu školu kojoj dijete pripada prema upisnom području.

 Za dijete koje je bilo uključeno u predškolski program, roditelj, osim zahtjeva dostavlja i mišljenje stručnog tima predškolske ustanove o psihofizičkom stanju djeteta. Prijevremeni upis odobrit će se djetetu na temelju rezultata psihološkog testiranja i mišljenja Stručnog povjerenstva škole (Obrazac 4.a).

 **Odgodu upisa** u prvi razred osnovne škole može zatražiti Stručno povjerenstvo škole nakon provedenog postupka utvrđivanja psihofizičkog stanja djeteta. Prijedlog i mišljenje za odgodu upisa dostavlja nadležnom Upravnom odjelu na Obrascu 4. a. Dijete kojem je odgođen upis u prvi razred osnovne škole, sljedeće godine bit će uvršteno na popis školskih obveznika radi ponovnog utvrđivanja psihofizičkog stanja.

 **Privremeno oslobađanje od upisa** u prvi razred ostvaruje dijete kojemu je zdravlje teško oštećeno ili ima višestruke teškoće. Zahtjev za privremeno oslobađanje od upisa u prvi razred roditelj podnosi nadležnom Upravnom odjelu (Obrazac 6.). Osim zahtjeva roditelj dostavlja i medicinsku dokumentaciju o zdravstvenom i razvojnom stanju djeteta, te nalaz, odnosno mišljenje jedinstvenog tijela vještačenja.

 Na dan upisa u školu roditelj djeteta treba donijeti liječničko uvjerenje, te rješenje kojim se odobrava prijevremeni upis.

**RASPORED PREGLEDA DJECE PRIJE UPISA U 1. RAZRED OSNOVNE ŠKOLE ZA ŠKOLSKU GODINU 2022./2023.**

**MJESTO ODRŽAVANJA PREGLEDA DJECE**: Zavod za javno zdravstvo Sisačko-moslavačke županije, Služba za školsku medicinu

**BIVŠI PROSTOR WELLNESS INDI, Sisak, Ulica Nikole Tesle 10**

**PERIOD OD 21. 03. - 01.06.2022.**

**VRIJEME ODRŽAVANJA PREGLEDA DJECE:**

**PONEDJELJKOM I SRIJEDOM**

**OD 8-13 SATI**

**ČETVRTKOM**

**OD 16-18:30 SATI**

 **KONTAKT TELEFON TEL: 098/587-235**

Tri (3) dana prije dogovorenog termina pregleda, roditelj djeteta ispunjava upitnik s anamnestičkim podacima (link na upitnik https://www.zziz-sk.hr/images/2020/Upitnik za roditelje.docx kojeg dostavlja na navedene adrese e-pošte i to kako slijedi:

 za područje Siska skolska-sisak@zzjz-sk.hr

**Dokumenti koje je potrebno donijeti na liječnički pregled:**

 -važeća zdravstvenu iskaznicu- OIB djeteta

-preslika cjepne iskaznice ili ispis cijepljenja iz pedijatrijskog kartona

- zdravstveni karton nadležnog pedijatra

-dodatna dokumentacija ukoliko postoji (povijest bolesti u slučaju kroničnog oboljenja, nalazi logopeda i/ili psihologa, rješenje o tjelesnom oštećenju, mišljenje predškolske ustanove o razvojnim aspektima djeteta ovisno o dobi)

- ispunjena zubna putovnica koju izdaje doktor dentalne medicine nakon provedenog pregleda

-dijagnostičko-terapijskih postupaka laboratorijski nalaz hemoglobina.

**EPIDEMIOLOŠKA SITUACIJA UZROKOVANA PANDEMIJOM COVID-19**

Važno je znati sljedeće:

 Djeca/roditelj s povišenom temperaturom i/ili respiratornim tegobama neće biti primljeni do izlječenja;

 Roditelj će prilikom dolaska potpisati izjavu da nije prema svom saznanju bio u riziku od zaraze (putovanje u inozemstvo, trenutni boravak u samoizolaciji, bliski kontakt s COVID- 19 pozitivnim osobama);

 Samo jedan roditelj može biti u pratnji djeteta;

 Potrebno je doći točno u termin i ne zadržavati se više nego je potrebno;

 Prilikom dolaska roditelj bi trebao imati zaštitnu masku (djeca ne);

 Prilikom ulaska u ustanovu obavezna je dezinfekcija ruku;

 Prije ulaska u ambulantu sestra će obaviti mjerenje temperature beskontaktnim toplomjerom.

**UPISNA PODRUČJA OSNOVNE ŠKOLE „BRAĆA BOBETKO“ SISAK**

Ulica kneza Branimira, Trg hrvatske državnosti, Ulica hrvatskog narodnog preporoda, Slovenski trg, Ulica kneza Domagoja, Ulica Andrije Hebranga, Ulica kneza Trpimira, Ulica braće Kavurića, Ulica Marijana Cvetkovića, Ulica Josipa Račića, Ulica V.Becića, Ulica Ivana Tijardovića, Capraška ulica, Ulica I. G. Kovačića, Ulica Krešimira Baranovića, Ulica Ljube Babića, Lasinjska ulica, Petrinjska ulica, Ulica Ivana Zajca, Ulica Vjekoslava Karasa, Ulica Milana Steinera, Ulica Miroslava Kraljevića, Kupska ulica, Capraške poljane, Ulica Pavla Markovca, Ulica Maksa Cajnera, Ulica Ivana Buića, Ulica Vuje Banjanina, Ulica Nine Marakovića, Ulica Božidara Adžije, Ulica Otokara Keršovanija, Ulica Milana Makanca, Ulica Rade Končara, Ulica Ognjena Price, Ulica Vladimira Gortana, Ulica N.Markovića, Ulica Kate Pejnović, Ulica Josipa Kraša ,V.-VIII. Ulica Braće Bobetko, naselje Crnac